สตูลยังอ่วม 3 อำเภอน้ำท่วมหนัก ฝนหยุดเจอหมอกควันอินโดฯ ปกคลุมซ้ำ 
3 ตำบลใน อ.เมืองสตูล พื้นที่ท้ายน้ำยังท่วมหนัก ใน อ.ควนโดน ปชช.เดือดร้อน 2,459 ครัวเรือน ดินถล่ม 2 จุด ขณะเดียวกัน หมอกควันเข้าซ้ำอีกระลอก ปกคลุมทั่วทั้ง 7 อำเภอ ชาวประมง เผย กลุ่มหมอกควันในทะเลแน่นหนา เรือประมงงดออกจากฝั่ง หวั่น อันตราย ,วันที่ 19 ก.ย. 58 สถานการณ์น้ำท่วม ในพื้นที่ จ.สตูล เข้าสู่วันที่ 3 สถานการณ์น้ำท่วมใน อ.ละงู อ.ควนกาหลง อ.ท่าแพ และอ.ควนโดน ระดับน้ำเริ่มลดลงบ้างแล้ว ยกเว้นในส่วนของ อ.เมือง ระดับน้ำใน ต.ฉลุง อ.เมือง ลดระดับลงเล็กน้อย และ ไหลลงสู่ ต.บ้านควน ต.คลองขุด ต.ควนขัน อ.เมือง ซึ่งเป็นพื้นที่ท้ายน้ำ โดย ต.บ้านควน ที่ได้รับผลกระทบอยู่ที่ หมู่ 2, 4, 5, 6 ซึ่งเป็นพื้นที่ลุ่ม และ พื้นที่ริมคลอง ส่วน ต.คลองขุด ที่ได้รับความเดือดร้อนหนักสุด คือ หมู่ 6, 7 ซึ่งเป็นลักษณะแอ่งกระทะ ส่วนหมู่ 1,3, 4 ได้รับผลกระทบเล็กน้อย ส่วน ต.ควนขัน ส่วนใหญ่ เป็นบ้านเรือนราษฎรที่ลุ่ม และ อยู่ติด 2 ฝั่งคลองพื้นที่ หมู่ 1, 3, 4 ,ด้าน นายเชาวลิต นิฒรรัตน์ ปภ.สตูล กล่าวว่า สำนักงานป้องกันและบรรเทาสาธารณภัย ได้สรุปความเสียหายเบื้องต้น จากเหตุอุทกภัย โดย อ.ควนโดน ได้รับความเดือดร้อน 2,459 ครัวเรือน ดินถล่ม 2 จุด ในพื้นที่ หมู่ 4 ต.วังประจัน อ.ควนโดน อ.ท่าแพ ได้รับความเดือดร้อน 570 ครัวเรือน อ.เมือง ได้รับความเดือดร้อน 1,000 ครัวเรือน อ.ละงู เดือดร้อน 2,500 ครัวเรือน และ อ.ควนกาหลง 12 ครัวเรือน โดยขณะนี้ พื้นที่ที่ได้รับความเดือดร้อนหนัก อยู่ที่พื้นที่ท้ายน้ำใน ต.ฉลุง ต.บ้านควน ต.คลองขุด ต.คลองขัน และ อ.เมือง,ขณะเดียวกัน ใน จ.สตูล หลังจากฝนหยุด 2 วัน ปรากฏว่าท้องฟ้าถูกปกคลุมด้วยกลุ่มหมอกควันสีขาว ที่เชื่อว่าเป็นหมอกควันจากไฟป่า บนเกาะสุมาตรา ประเทศอินโดนีเซีย ที่พัดเข้าปกคลุมมาก่อนหน้านี้แล้ว โดยสภาพหมอกควันปกคลุม ครอบคลุมทั่วทั้ง 7 อำเภอ ของ จ.สตูล และ หมอกควันดังกล่าว เริ่มเข้ามาตั้งแต่ช่วงบ่ายของวันที่ 18 ก.ย. ที่ผ่านมา สภาพหนาแน่น จนท้องฟ้ามึดครึ้มไม่เห็นแสงอาทิตย์ รถยนต์บางคันต้องเปิดไฟตัดหมอก เพื่อป้องกันอันตราย ขณะที่เรือประมงขนาดเล็กต้องงดออกจากฝั่ง เพราะหวั่นอันตราย,ด้าน นายอดุล ชนะบัณฑิต เครือข่าย ทสม. ต.เกาะสาหร่าย อ.เมือง สตูล กล่าวว่า ชาวประมงในบ้านบากันใหญ่ ต.เกาะสาหร่าย อ.เมือง ไม่กล้าที่จะออกทำประมงในขณะนี้ เนื่องจากกลุ่มหมอกควันในทะเลหนาแน่นเป็นอุปสรรคต่อการเดินเรือและทำประมง,อย่างไรก็ตาม สำหรับจุดฮอตสปอตที่พบจากไฟไหม้ป่า พบ 256 จุด จำนวนไฟไหม้ที่มากขึ้น อาจส่งผลต่อกลุ่มควันที่ลอยเข้ามาในพื้นที่ จ.สตูล ส่วนค่าฝุ่นละอองในอากาศ ซึ่งรถตรวจสภาพอากาศเคลื่อนที่ จากกรมควบคุมมลพิษ ซึ่งมาจอดวัดสภาพอากาศ บริเวณหน้าศาลากลาง จ.สตูล ได้ตรวจวัดสภาพอากาศ ซึ่งผลจะออกมาก่อนเที่ยงของวันนี้. 
3 ตำบลใน อ.เมืองสตูล พื้นที่ท้ายน้ำยังท่วมหนัก ใน อ.ควนโดน ปชช.เดือดร้อน 2,459 ครัวเรือน ดินถล่ม 2 จุด ขณะเดียวกัน หมอกควันเข้าซ้ำอีกระลอก ปกคลุมทั่วทั้ง 7 อำเภอ เรือประมงงดออกจากฝั่ง หวั่น อันตราย 
น้ำท่วม,น้ำท่วมภาคใต้,สตูล,น้ำท่วมบ้าน,เชาวลิต นิฒรรัตน์,เดือดร้อน,ผลกระทบ,สำนักงานป้องกันและบรรเทาสาธารณภัย,อุทกภัย,หมอกควัน,เรือประมง,งดออกจากฝั่ง,ชาวประมง,อดุล ชนะบัณฑิต,ฝุ่นละออง,กรมควบคุมมลพิษ,สภาพอากาศ,ข่าว,ทั่วไทย,ไทยรัฐออนไลน์